ร้านก๋วยเตี๋ยวเปิดใหม่อยู่ในกาดเทพมงคล(ช่างเคี่ยน) เดิมเป็นร้านขายน้ำทำให้มีบาร์นั่งแบบเก๋ๆ เขามีทั้งก๋วยเตี๋ยวน่องไก่ตุ๋น ตีนไก่ตุ๋น และก๋วยเตี๋ยวหมู เครื่องใน แบบครบครันในราคา 30-50 บาท วันนี้ลองชิมก๋วยเตี๋ยวไก่ต้มยำเครื่องใน และไก่ตุ๋นพิเศษ ที่เสริฟ์มาพร้อมน่องไก่โตๆ เนื้อหลุดออกจากกระดูก น้ำซุปอร่อยกลมกล่อม ทำเป็นต้มยำก็จี๊ดจ้าดสะใจ แต่สำหรับคนชอบหวานต้องเพิ่มน้ำตาลอีกหน่อย หรือใครชอบกินเผ็ดเขาก็มีพริกให้ใส่เพิ่มถึงสองแบบ ร้านเปิดทุกวัน 10.00-21.00 น. ค่ะ